Fatamorgana ya iku salah siji kadadèyan utawa fenomena optis kang biyasané ana ing panggonan kang amba kayata padhang gesik utawa padhang ès.[1] Fatamorgana bisa diarani gambaran kang diwangun déning hawa utawa udhara.[2] Fatamorgana disebabaké amarga salapis udhara kang panas lan tipis ing sandhuwuré panggonan, hawa iki nekuk utawa mbéngkokaké cahya saka langit saéngga katon teka saka dalan.[2] Saka prastawa iki katon kaya pantulan kang katon kaya ana banyu ing sandhuwuré panggonan kang panas.[2] Miturut èlmu fisika, fenoména optik iki kadadéyan amarga cahya kang kuwat dibengkokaké nalika ngliwati lapisan hawa kang nduwèni suhu kang panas ing lapisan atmosfer.[2]